רדוגה (סדרת לוויינים)

רדוגה (ברוסית:Радуга, קשת בענן) הייתה סדרת לווייני תקשורת שפותחה בברית המועצות. השיגורים בוצעו בשנים 1975–2013. החלליות נוצלו בעיקר לצרכים צבאיים. החל משנת 1979 הם היו חלק של מערכת קשר לוויינית של צבא ברית המועצות. כמן כן הם נוצלו לצורכי המשק הסובייטי. השיגורים בוצעו בעיקר מקוסמודרום בייקונור בעזרת משגר מדגם "פרוטון K".

בסוף שנות ה-60 של המאה ה-20 בברית המועצות הוחלט לפתח רשת תקשורת לוויינית על בסיס לוויינים במסלול גאוסטציונרי במקום לווייני תקשורת מדגם "מולניה" שפעלו במסלול מולניה. תכנון הלוויינים הועבר ל"מערכות המידע הלווייניות רשטניוב". התכנון הסתיים בשנת 1975. במקביל פותח משגר מדגם "פרוטון K". במרץ 1974 שוגרה חללית "קוסומוס 637" שהייתה דגם של לוויין תקשורת החדש. הלוויין המבצעי הראשון שוגר ב-22 בדצמבר 1975.

מערכת תקשורת הופעלה לראשונה בשנת 1979 על בסיס שני לווייני "רדוגה". בשנת 1982 הוחלט לעבור למערכת מתקדמת שכוללת 4 לווייני מדגם מולניה 3 ו-4 לווייני "רדוגה".

הלוויין היה במשקל כ-1950 ק"ג וצויד בפאנלים סולאריים בשטח 25 מ"ר. על הלוויין היו מותקנים ממסרים שפעלו ב-C band. אורך חיים של הלוויין היה 3 שנים.

בשנת 1985 החל פיתוח דגם "רדוגה 1". דגמים אלו היו במשקל 2420 ק"ג. על הלוויין היו מתוקנים ממסרים שפעלו ב-C band, X band ו-L band. הלוויין הראשון שוגר בשנת 1989 והשמיני ואחרון בשנת 2009. אורך חיים של הלוויין היה 3 שנים.

בשנת 2007 שוגר לראשונה לוויין מדגם "רדוגה 1M". דגמים אלו היו במשקל 2420 ק"ג. על הלוויין היו מתוקנים ממסרים שפעלו ב-C band, X band, L band ו-Ka-band. הלוויין השלישי ואחרון בשנת 2013. אורך חיים של הלוויין היה 10-12 שנים.

על בסיס לווייני הסדרה פותחו לווייני "גוריזונט" ו-"אקרן" לצרכים אזרחיים.

כיום לווייני הסדרה מוחלפים על ידי לוויינים מסדרה "מרידיאן".

רשימת שיגורים
כל השיגורים בוצעו מקוסמודרום בייקונור בעזרת משגר לוויינים וחלליות מסדרת פרוטון

רדוגה,1975-1999 תאריך שיגור לוויין 22 בדצמבר 1975רדוגה 1 11 בספטמבר 1976רדוגה 2 23 ביולי 1977רדוגה 3 18 ביולי 1978רדוגה 4 25 באפריל 1979רדוגה 5 20 בפברואר 1980רדוגה 6 5 באוקטובר 1980רדוגה 7 18 במרץ 1981רדוגה 8 30 ביולי 1981רדוגה 9 9 באוקטובר 1981רדוגה 10 26 בנובמבר 1982רדוגה 11 24 בנובמבר 1982 השיגור נכשל 8 באפריל 1983רדוגה 12 25 באוגוסט 1983רדוגה 13 15 בפברואר 1984רדוגה 14 22 ביוני 1984רדוגה 15 8 באוגוסט 1985רדוגה 16 15 בנובמבר 1985רדוגה 17 17 בינואר 1986רדוגה 18 20 באוקטובר 1986רדוגה 19 19 במרץ 1987רדוגה 20 10 בדצמבר 1987רדוגה 21 20 באוקטובר 1988רדוגה 22 14 באפריל 1989רדוגה 23 15 בדצמבר 1989רדוגה 24 15 בפברואר 1990רדוגה 25 20 בדצמבר 1990רדוגה 26 28 בפברואר 1991רדוגה 27 19 בדצמבר 1991רדוגה 28 25 במרץ 1993רדוגה 29 30 בספטמבר 1993רדוגה 30 18 בפברואר 1994רדוגה 31 28 בדצמבר 1994רדוגה 32 19 בפברואר 1996רדוגה 33 5 ביולי 1999 השיגור נכשל
רדוגה 1,1989-2009 תאריך שיגור לוויין 21 ביוני 1989רדוגה 1-1 27 בדצמבר 1990רדוגה 2-1 5 בפברואר 1994רדוגה 3-1 28 בפברואר 1999רדוגה 4-1 28 באוגוסט 2000רדוגה 5-1 6 באוקטובר 2001רדוגה 6-1 27 במרץ 2004רדוגה 7-1 28 בפברואר 2009רדוגה 8-1
רדוגה 1M,2007-2013 תאריך שיגור לוויין 9 בדצמבר 2007רדוגה 1-1M 28 בינואר 2010רדוגה 2-1M 11 בנובמבר 2013רדוגה 3-1M

קישורים חיצוניים
 לווייני רדוגה
 לווייני רדוגה 1
 לווייני רודגה 1M
 תיאור השיגורים

קטגוריה:לוויינים רוסיים
קטגוריה:לוויינים סובייטיים
קטגוריה:לווייני תקשורת